OBJAVA DNEVNEGA REDA IN PREDLOGOV ZA SPREJEMANJE SKLEPOV NA 27. REDNI SKUPŠČINI DELNIČARJEV NLB D.D.

Na podlagi 295. člena Zakona o gospodarskih družbah (ZGD-1) in 13. člena Statuta NLB d.d. Uprava NLB d.d. sklicuje

**27. Skupščino delničarjev NLB d.d., Trg republike 2, 1000 Ljubljana**,

ki bo v Ljubljani, dne 4.8.2016, s pričetkom ob 10:00 uri, na sedežu banke, Trg republike 2, Ljubljana

**z naslednjim dnevnim redom:**

**Točka 1: Otvoritev, ugotovitev sklepčnosti ter izvolitev predsednika Skupščine delničarjev NLB d.d.**

*Uprava in Nadzorni svet NLB d.d. predlagata sprejem naslednjega sklepa:*

Za predsednika Skupščine delničarjev NLB d.d. se izvoli g. Marko Jerič.

**Točka 2: Predstavitev Letnega poročila 2015, Poročila Nadzornega sveta NLB d.d. o rezultatih preveritve Letnega poročila 2015 ter informacija o prejemkih članov Uprave in Nadzornega sveta NLB d.d. v letu 2015**

Skupščina delničarjev NLB d.d. se seznani s sprejetim Letnim poročilom 2015 in s Poročilom Nadzornega sveta NLB d.d. o rezultatih preveritve Letnega poročila 2015. Prav tako se Skupščina delničarjev NLB d.d. seznani z informacijo o prejemkih članov organov vodenja ali nadzora NLB d.d. v preteklem poslovnem letu.

**Točka 3:** **Odločanje o uporabi bilančnega dobička za leto 2015 ter podelitev razrešnice Upravi in Nadzornemu svetu NLB d.d.**

*Uprava in Nadzorni svet NLB d.d. predlagata sprejem naslednjih sklepov:*

3.1 Bilančni dobiček Nove Ljubljanske banke d.d., Ljubljana za poslovno leto 2015 ugotovljen na dan 31.12.2015 v višini 125.410.396,48 EUR, ki vključuje preneseni dobiček iz poslovnega leta 2014 v višini 81.529.172,18 EUR ter čisti dobiček poslovnega leta 2015 v višini 43.881.224,30 EUR, se uporabi na naslednji način:

-       del v višini 43.881.224,30 EUR se dodeli edinemu delničarju banke, ki je vpisan v delniško knjigo konec dneva zaključka skupščine, kar znaša 2,194 EUR bruto na eno delnico. Obveznost banke do delničarja zapade v plačilo v 30 dneh po sprejetju skupščinskega sklepa.

-       del v višini  81.529.172,18 EUR ostane nerazporejen in predstavlja preneseni dobiček.

Znesek nerazporejenega dobička se prilagodi za del bilančnega dobička iz prve alineje predhodnega odstavka tega sklepa, ki se nanaša na nastalo razliko v višini 1.224,30 EUR zaradi zaokrožitve izplačila dividende na posamezno delnico na tri decimalke natančno.

3.2 Podeli se razrešnica članom Uprave NLB d.d.:

- Blaž Brodnjak, predsednik,

- Archibald Kremser, član in

- Andreas Burkhardt, član;

vsem za poslovno leto 2015.

3.3. Podeli se razrešnica članom Nadzornega sveta NLB d.d.:

- Sergeja Slapničar, namestnica predsednika,

- Tit Andrej Erker, član,

- Uroš Ivanc, član in

- Andreas Klingen, član,

|  |  |
| --- | --- |
| vsem za poslovno leto 2015. |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

**Točka 4:** **Obravnava Poročila Centra notranje revizije za leto 2015 ter mnenja Nadzornega**

**sveta NLB d.d.**

Skupščina delničarjev NLB d.d. se seznani s sprejetim letnim poročilom Centra notranje revizije o notranjem revidiranju za poslovno leto 2015 in z mnenjem Nadzornega sveta NLB d.d.

**Točka 5: Izvolitev članov Nadzornega sveta NLB d.d.**

*Nadzorni svet NLB d.d. predlaga sprejem naslednjih sklepov:*

* 1. Skupščina delničarjev NLB d.d. za člana Nadzornega sveta NLB d.d. imenuje Alexandra Bayrja, katerega mandat začne teči z dnem imenovanja in traja do zaključka letne skupščine banke, ki odloča o uporabi bilančnega dobička za četrto poslovno leto od njegove izvolitve, pri čemer se kot prvo leto šteje leto v katerem je bil imenovan.
  2. Skupščina delničarjev NLB d.d. za člana Nadzornega sveta NLB d.d. imenuje Davida Kastelica, katerega mandat začne teči z dnem imenovanja in traja do zaključka letne skupščine banke, ki odloča o uporabi bilančnega dobička za četrto poslovno leto od njegove izvolitve, pri čemer se kot prvo leto šteje leto v katerem je bil imenovan.
  3. Skupščina delničarjev NLB d.d. za člana Nadzornega sveta NLB d.d. imenuje Davida Erica Simona, katerega mandat začne teči z dnem imenovanja in traja do zaključka letne skupščine banke, ki odloča o uporabi bilančnega dobička za četrto poslovno leto od njegove izvolitve, pri čemer se kot prvo leto šteje leto v katerem je bil imenovan.
  4. Skupščina delničarjev NLB d.d. za člana Nadzornega sveta NLB d.d. imenuje Matjaža Titana, katerega mandat začne teči z dnem imenovanja in traja do zaključka letne skupščine banke, ki odloča o uporabi bilančnega dobička za četrto poslovno leto od njegove izvolitve, pri čemer se kot prvo leto šteje leto v katerem je bil imenovan.

**Točka 6: Potrditev Politike zagotavljanja raznolikosti Nadzornega sveta**

*Nadzorni svet NLB d.d. predlaga sprejem naslednjega sklepa:*

Skupščina delničarjev NLB d.d. sprejme Politiko zagotavljanja raznolikosti Nadzornega sveta

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Predlagatelj točke 5 in 6 je Nadzorni svet NLB d.d.. Preostale točke predlagata tako Uprava kot Nadzorni svet NLB d.d. skupaj.

Gradiva

Predlogi sklepov ter ostala gradiva za skupščino z obrazložitvami so na vpogled delničarjem na sedežu družbe na naslovu Trg republike 2, 1000 Ljubljana, Oddelek sekretariata, vsak delovni dan od 9. do 12. ure, objavljena pa so tudi v elektronskem sistemu obveščanja Ljubljanske borze, d.d., SEOnet in na spletnih staneh [www.nlb.si](http://www.nlb.si).

Pogoji udeležbe

Skupščine delničarjev se lahko udeležijo in na njej glasujejo delničarji, ki so kot imetniki delnic vpisani v centralnem registru nematerializiranih vrednostnih papirjev pri KDD d.d. konec četrtega dne pred zasedanjem skupščine (v nadaljevanju: presečni dan), ali njihovi zakoniti zastopniki ali pooblaščenci, ki morajo predložiti pisno pooblastilo. Udeležbo na skupščini je potrebno prijaviti Upravi družbe s pisno prijavo, ki mora na sedež družbe prispeti najpozneje konec četrtega dne pred zasedanjem skupščine. Prijave so pravočasne, če na sedež družbe (na naslovu Trg republike 2, Ljubljana), naslovljene na Oddelek sekretariata, prispejo najkasneje konec četrtega dne pred zasedanjem skupščine. Zakoniti zastopniki fizičnih ali pravnih oseb morajo na dan skupščine predložiti javno listino, iz katere izhaja njihova upravičenost za zastopanje delničarja, ki ni starejša od 3 (tri) dni.

Dopolnitev dnevnega reda:

Delničarji, katerih skupni deleži dosegajo dvajsetino osnovnega kapitala, lahko po objavi sklica skupščine pisno zahtevajo dodatno točko dnevnega reda. Zahtevi mora biti v pisni obliki priložen predlog sklepa, o katerem naj odloča skupščina, ali če skupščina pri posamezni točki dnevnega reda ne sprejme sklepa, obrazložitev točke dnevnega reda. Delničarji, ki izpolnjujejo pogoje za vložitev zahteve za dodatno točko dnevnega reda, morajo zahtevo poslati družbi najpozneje sedem dni po objavi sklica skupščine.

Predlogi delničarjev:

Delničarji lahko k vsaki točki dnevnega reda v pisni obliki dajejo predloge sklepov iz 300. člena ZGD-1 (v nadaljevanju: nasprotni predlog). Nasprotni predlog se objavi in sporoči na način iz 296. člena ZGD-1 le, če bo delničar v sedmih dneh po objavi sklica skupščine, družbi poslal predlog za objavo v skladu s 300. členom ZGD-1.

Pravica do obveščenosti:

Delničarji lahko na skupščini uresničujejo svojo pravico do obveščenosti iz 1. odstavka 305. člena ZGD-1.

Informacija o postopku uresničevanja pravice po pooblaščencu:

Delničarji lahko uresničujejo svojo glasovalno pravico tudi preko pooblaščenca, in sicer tako, da podpišejo in pošljejo obrazec, ki je dostopen na spletnih straneh [www.nlb.si](http://www.nlb.si), ki mora na sedež družbe prispeti najpozneje konec četrtega dne pred zasedanjem skupščine. Pooblastilo lahko posredujejo družbi tudi po elektronski pošti v enakem roku kot v pisni obliki, in sicer v »skenirani« obliki kot priponko, na elektronski naslov Skupscina2016@nlb.si. Družba si pridržuje pravico do preveritve avtentičnosti delničarja oziroma pooblastitelja, ki posreduje pooblastilo po elektronski pošti.

Uporaba elektronskih sredstev za pošiljanje dodatnih točk dnevnega reda in nasprotnih predlogov:

Delničarji lahko dodatne točke dnevnega reda in nasprotne predloge posredujejo družbi tudi po elektronski pošti v enakem roku in z enako vsebino kot v pisni obliki, in sicer v »skenirani« obliki kot priponko, na elektronski naslov [Skupscina2016@nlb.si](mailto:Skupscina2016@nlb.si) Družba si pridržuje pravico do preveritve avtentičnosti delničarja oziroma pošiljatelja, ki posreduje dodatne točke dnevnega reda in nasprotne predloge po elektronski pošti.

V Ljubljani, 3.8.2016 Uprava NLB d.d.